ריי ברדבורי

ריימונד דאגלס ברדבורי (באנגלית: Raymond Douglas Bradbury;‏ 22 באוגוסט 1920 – 5 ביוני 2012) היה סופר ופובליציסט אמריקאי שנודע בעיקר בזכות יצירתו בתחומי המדע הבדיוני והפנטזיה. זכה בפרסים רבים. ב-1989 היה הסופר העשירי שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה. ברדבורי נולד בעיר ווקיגן, אילינוי לאם ילידת שוודיה ואב שעבד כטכנאי טלפון. סבו ואב-סבו עסקו בכתיבה והיו עיתונאים. בילדותו משפחתו שינתה את מקום מגוריה מספר פעמים עד שהשתקעה לבסוף בלוס אנג'לס, קליפורניה, כשהיה בן 13. ברדבורי סיים את לימודיו בבית הספר תיכון בלוס אנג'לס ב-1938, אך בחר שלא להמשיך ללימודים גבוהים ועבד כמוכר עיתונים למחייתו ואת ידיעותיו הרחיב בספרייה. ב-1938 החל לפרסם סיפורים קצרים במגזיני מדע בדיוני זולים והצטרף למועדון מדע בדיוני שם הכיר באופן אישי סופרי מדע בדיוני אחרים, ביניהם רוברט היינליין. ב-1939 הוציא מגזין בשם Futuria Fantasia, שאת רוב סיפוריו כתב ברדבורי עצמו. המגזין החזיק מעמד למשך ארבעה גליונות בלבד, וזכה לתפוצה נמוכה מאוד. הסיפור הראשון עבורו קיבל תשלום (15 דולר בלבד) פורסם ב-1941 במגזין מדע בדיוני זול בשם Super Science Stories. הוא הפך לסופר במשרה מלאה רק בסוף 1942. אוסף הסיפורים הראשון שלו, Dark Carnival, יצא לאור ב-1947. באותה שנה נישא ברדבורי למרגריט מק'קלור, ונישואיהם נמשכו עד שנפטרה ב-2003. לזוג נולדו במהלך השנים ארבע בנות. ברדבורי זכה להצלחה כסופר ב-1950, עם צאת ספרו רשימות מן המאדים(אנ'), ולאחר מכן כאשר יצא רב המכר פרנהייט 451 ב-1953, שהקנה לו מוניטין עולמי. מאז פרסם ברדבורי כ-30 ספרים, וקרוב ל-600 סיפורים קצרים, פואמות, מאמרים, מחזות ותסריטים. ב-1956 נבחר ברדבורי על ידי הבמאי הנודע ג'ון יוסטון לכתוב את התסריט לסרטו "מובי דיק", על פי הרומן הקלאסי של מלוויל. הסרט התקבל באופן צונן עם הופעתו, אך עם השנים קיבל מעמד של יצירה חשובה. ברדבורי עצמו טען כי החוויה של עבודה על הסרט קיצרה את ימיו, אף פרסם ספר על כך. בנוסף פרסם ברדבורי מסות ומאמרים רבים הנוגעים לאומנות ולתרבות, ומשך את תשומת לבם של מבקרים רציניים בתחומים אלו. יצירות רבות מפרי עטו עובדו לטלוויזיה ולקולנוע. המפורסמות שבהן הן מיני-סדרה שהתבססה על ספרו "רשימות מן המאדים" שהוקרנה בארצות הברית ב-1980, וסרט הקולנוע על פי הספר "פרנהייט 451" שיצא ב-1966. (1954) All Summer in a Day ביצירותיו של ברדבורי יש ערפול מסוים בהבחנה בין "רומנים" לבין "אוספי סיפורים קצרים", שכן פעמים רבות הוא כתב אוסף של סיפורים קצרים הנוגעים לקבוצת דמויות או נושא מסוים אותם ערך או הוסיף חומר מועט וכינה את התוצאה "רומן". (1953) Fahrenheit 451 - פרנהייט 451 (1957) Dandelion Wine (1962) Something Wicked This Way Comes (1972) The Halloween Tree (1985) Death Is a Lonely Business (1990) A Graveyard for Lunatics (1992) Green Shadows, White Whale (1998) Ahmed and the Oblivion Machines (2001) From the Dust Returned (2003) Let's All Kill Constance (2003) It Came From Outer Space (1947) Dark Carnival (1950) The Martian Chronicles (1953) The Golden Apples of the Sun (1955) The October Country (1957) The Illustrated Man (1959) A Medicine for Melancholy (1960) R is for Rocket (1966) S is for Space (1969) I Sing The Body Electric! (1988) The Toynbee Convector (1998) Driving Blind (2002) One More for the Road (2003) Bradbury Stories פרנהייט 451, תרגום: נועה מנהיים, הוצאת אודיסיאה, 2002. רשימות מן המאדים(אנ'), תרגום: עמוס רגב, עם עובד, תל אביב, 1979 ו-1980. הולך רגל (סיפור קצר), תרגום: עודד פלד, נדפס ב"מטען", גיליון 12, נובמבר 2007. אין חדש, או מה הרג את הכלב?, באתר "פרויקט הסיפור הקצר", תרגום: עודד וולקשטיין איש הרקטה (סיפור קצר), תרגום: עדן אוריון, 2019 מסע קצר, באתר "פרויקט הסיפור הקצר", תרגום: יניב פרקש ב-2007 קיבל ציון לשבח מאת ועדת פרס פוליצר על מפעל חייו. פרס או. הנרי [1]. ב־2004, קיבל ברדבורי את "המדליה הלאומית לאומנויות", מידי נשיא ארצות הברית, ג'ורג' ווקר בוש. תואר "רב-אמן" של איגוד סופרי המדע הבדיוני של ארצות הברית. פרס אמי על מחזה הטלוויזיה "עץ ליל כל הקדושים". שניים מהסרטים בהם השתתף, Moby Dick ו-Icarus Montgolfier Wright, היו מועמדים לפרס אוסקר. פרסים נוספים אותם קיבל: פרס על שם בנג'מין פרנקלין, פרס הפנטזיה העולמי למפעל חיים, פרס סטוקר למפעל חיים ועוד. ברדבורי זכה לכוכב בשדרת הכוכבים של הוליווד. אסטרואיד נקרא על שמו: 9766-ברדבורי וכן מכתש בירח (על שם ספרו - מכתש דנדליון). מדיה וקבצים בנושא ריי ברדבורי בוויקישיתוף אתר האינטרנט הרשמי של ריי ברדבורי ריי ברדבורי, ברשת החברתית Goodreads ריי ברדבורי באתר האגודה הישראלית למדע בדיוני ולפנטסיה הלך לעולמו מחבר הספר "פרנהייט 451" ריי ברדבורי, באתר nrg‏, 6 ביוני 2012 נועה מנהיים, התקווה הקטנה של העתיד הנורא, באתר הארץ, 16 ביוני 2012 ריי ברדבורי, באתר אנציקלופדיה בריטניקה (באנגלית) כתבי ריי ברדבורי בפרויקט גוטנברג (באנגלית) ריי ברדבורי, באתר "Find a Grave" (באנגלית) ריי ברדבורי (1920-2012), דף שער בספרייה הלאומית רשימת זוכי הפרס החל מ-1975